ZAPISNIK
od 29. lipnja 2026. godine
	
s 11. sjednice Općinskog vijeća Općine Legrad održane Sali za sastanke.	
	Sjednica je sazvana sazivom KLASA: 024-03/26-01/01, URBROJ: 2137-10-01-26-5 od 23. lipnja 2026. godine.
	Prisutni: Kristina Turk – predsjednica, Alenka Černeli, Ivančica Gabaj, Ivan Gerendaj, Igor Horvat, Mateo Ružić i Katarina Sabolić – članovi.  
	Odsutni: Alen Dedi i Vedran Goričanec – članovi.
	Sjednici prisustvuju: Ivan Sabolić – općinski načelnik Općine Legrad, Ana Valek – Pročelnica Jedinstvenog upravnog odjela Općine Legrad, Melita Rašanec – referentica za računovodstveno – knjigovodstvene poslove Jedinstvenog upravnog odjela Općine Legrad.
	Zapisničar: Ana Valek.
	Početak rada: 19:03 sati.

	Predsjednica pozdravlja sve prisutne, otvara 11. sjednicu Općinskog vijeća Općine Legrad te poziva Anu Valek da izvrši prozivku.
	Nakon izvršene prozivke predsjednica konstatira da je prisutno 6 (šest) članova Općinskog vijeća, te da se sjednica Općinskog vijeća može održati.

	Predsjednica konstatira da se u skladu s Poslovnikom, prije predlaganja dnevnog reda usvaja zapisnik s prethodne sjednice Općinskog vijeća te poziva članove Općinskog vijeća da iznesu primjedbe na dostavljeni zapisnik i to:
· s 10. sjednice Općinskog vijeća održane 25.05.2026. godine

	Glasovanjem je JEDNOGLASNO, sa 6 glasova „ZA“ usvojen Zapisnik s 10. sjednice Općinskog vijeća od 25. svibnja 2026. godine.
	
	Nakon toga predsjednica predlaže sljedeći

D N E V N I  R E D

1. [bookmark: _Hlk160011245]Aktualni sat,
2. Razmatranje i donošenje izmjena i dopuna Proračuna Općine Legrad za 2026. godinu te Programa i to:
· Programa građenja komunalne infrastrukture na području Općine Legrad u 2026. godini,
· Programa održavanja komunalne infrastrukture na području Općine Legrad u             2026. godini,
· Programa javnih potreba u kulturi na području Općine Legrad u 2026. godini,
· Programa javnih potreba u sportu na području Općine Legrad u 2026. godini,
· Programa javnih potreba u protupožarnoj i civilnoj zaštiti na području Općine             Legrad u 2026. godini,
3. Razmatranje i donošenje Odluke o kratkoročnom kreditnom zaduženju Općine Legrad,
4. Razmatranje i donošenje Zaključka o davanju suglasnosti MLD-usluge d.o.o. na izmjenu Cjenika dimnjačarskih usluga na području Općine Legrad, 
5. Razmatranje i donošenje Odluke o davanju zajma za predfinanciranje projekta prekogranične suradnje Kulturno umjetničkom društvu „Donji Vidovec“,
6. Razmatranje i donošenje Pravilnika o načinu provođenja postupaka jednostavne nabave Općine Legrad,
7. Razmatranje i donošenje Odluke o prihvaćanju ponude za kupnju nekretnine k.č.br. 4862/2, k.o. Legrad te razmatranje ostalih ponuda zaprimljenih u natječaju,
8. Razmatranje i donošenje Odluke o prodaji nekretnina u vlasništvu Općine Legrad, 
9. Razmatranje i donošenje Odluke o prodaji neizgrađenog građevinskog zemljišta na TRC Šoderica,
10. Pitanja i prijedlozi. 

	Predsjednica postavlja pitanje ima li prijedloga za izmjene ili dopune predloženog dnevnog reda.

	Predsjednica daje na glasovanje predloženi dnevni red i nakon glasovanja konstatira da je predloženi dnevni red usvojen JEDNOGLASNO sa 6 glasova „ZA“.	

Točka 1.

	Predsjednica otvara 1. točku dnevnog reda - Aktualni sat i daje riječ načelniku.
Načelnik pozdravlja sve prisutne te prezentira aktualne novosti.
1)  Događaj koji je obilježio ovo razdoblje je potraga za djetetom na Dravi u Selnici Podravskoj koji je završio tragično. U akciji je sudjelovalo oko 200 ljudi. Povodom toga namjeravamo napraviti večeru zahvale svima koji su sudjelovali u akciji.
K. Sabolić: u školi su rekli da je škola zadužena za pogreb.
Načelnik: nismo ništa dogovarali. Iz škole me nitko nije kontaktirao.
I. Horvat: škola se ponudila za pomoć.
K. Sabolić: iz pogrebnog poduzeća su zvali ravnateljicu da škola pokrije troškove pogreba.
I. Horvat: škola je ponudila pomoć, a tata Židov je zamislio da će pokriti troškove cijelog pogreba.
K. Sabolić: sa školom se treba dogovoriti jel to riješeno ili nije.
2) Projekti koji su u tijeku su postavljanje sportske rasvjete u Fizešu, rekonstrukcija vatrogasnog doma u Legradu, izgradnja biciklističke ceste Halaš Čarda i nabava opreme za dječje igralište. U tijeku je nabava za izgradnju dječjeg igrališta u Zablatju.
3) Obnova krovišta na svlačionicama u Kutnjaku je završena, postavljena su kućišta za kamere za nadzor brzine u Velikom Otoku i Selnici Podravskoj, postavljeni su uspornici u Zablatju i Malom Otoku. Što se tiče optičkog interneta, s tvrtkom bi trebao ići na sastanak da vidim u kojoj su fazi.
4) U planu su novi projekti koje planiramo prijaviti na održivu turističku javnu infrastrukturu i to nastavak šetnice na Šoderici, izgradnja motoričkog igrališta i tematsku rutu.
5) Na Interreg Euro Med planiramo prijaviti projekt za održivi razvoj te nabavu stroja za izradu peleta (na natječaj Fonda za zaštitu okoliša) za Lekom Grad d.o.o.. Problem je što nemamo halu.
6) Uskoro kreće nabava za dogradnju škole u Selnici Podravskoj.
7) Nabava kombija je završila, kombi će doći do 1.8.. Plan je raditi test vožnje petkom. Razgovaramo s projektu javnog prijevoza i s drugim općinama, dožupan Mario Rajn je zadužen za to.
8) Prijavljeni su projekti Safehome i Urbact (Circular Waste Living Lab i Forest2Energy Lab).
9) Održana je skupština NK Graničara i izabrana je nova predsjednica s kojom sam imao raspravu oko škole nogometa. NK Drava Selnica Podravska je ušla u višu ligu te su dobili uvjet da moraju postaviti ogradu, tako da ćemo to sada riješiti.
10) Uskoro nam slijedi otvaranje turističko informacijskog centra u Legradu, u prostorijama bivšeg Jadranskog osiguranja. Malo moramo renovirati prostor kako bi oni dopremili svoje stvari.
11) Dobili smo zahtjev od Komunalca za sufinanciranje odvoza otpada, da ne dižu cijene kućanstvima. Plan je da svaka općina financira oko 500,00 eura mjesečno.
12) Idem na operaciju 13. srpnja i nakon toga mi slijedi mirovanje te trebam zamjene što se tiče odlaska na svečane sjednice i nekih sastanaka.
13) Za malogranični prijelaz je dogovoren brod i program, prijelaz nam se financira od TZP Središnja Podravina i projekta Heritage.
14) Raspisan je natječaj za izradu projektne dokumentacije za Rome. Imam plan za projektiranje proširenja društvenog doma. Ako vi imate kakav drugi plan, samo mi javite. Sutra sam u Petgradu s PORA-om pa ćemo raspravljati o svemu tome.
15) Dabrov pot će se sufinancirati od strane KKŽ, koja će to prikazati kao soft sportsku aktivnost u projektu Amazon of Europe Bike Trail.
I. Horvat: kada u Velikom Otoku ide proširenje staze? Hoće biti do 1.11.?
Načelnik: u devetom mjesecu to planiramo, jer dečki sada nemaju vremena.
I. Gabaj: treba sanirati ogradu na dječjem igralištu na Šoderici.
Načelnik: ista stvar kao i groblje, čekamo da dečki imaju vremena.
K. Turk: kada će ići solarna rasvjeta na grobljima po stazama?
Načelnik: bila je prevelika ponuda, sada je to malo na čekanju. To ćemo zajedno sa stazom.
K. Turk: jel se ima u planu sanacija dječjih igrališta u Kutnjaku i Malom Otoku.
Načelnik: Mali Otok je u planu, a Kutnjak ide sljedeće godine.

Ivančica Gabaj se pridružila tijekom prve točke Dnevnog reda.

Točka 2.

	Predsjednica otvara 2. točku dnevnog reda – Razmatranje i donošenje izmjena i dopuna Proračuna Općine Legrad za 2026. godinu te Programa i to:
· Programa građenja komunalne infrastrukture na području Općine Legrad u 2026. godini,
· Programa održavanja komunalne infrastrukture na području Općine Legrad u             2026. godini,
· Programa javnih potreba u kulturi na području Općine Legrad u 2026. godini,
· Programa javnih potreba u sportu na području Općine Legrad u 2026. godini,
· Programa javnih potreba u protupožarnoj i civilnoj zaštiti na području Općine             Legrad u 2026. godini.

Melita Rašanec pojašnjava.

	Pitanja po ovoj točki dnevnog reda nije bilo te predsjednica daje na glasovanje usvajanje Izmjena i dopuna Proračuna Općine Legrad za 2026. godinu te programa javnih potreba.

	Nakon glasovanja predsjednica konstatira da su Izmjene i dopune Proračuna Općine Legrad za 2026. godinu te Programi javnih potreba doneseni JEDNOGLASNO sa 7 glasova „ZA“.

	Izmjene i dopune te Programu su u prilogu zapisnika i njegov su sastavni dio.

Točka 3.

	Predsjednica otvara 3. točku dnevnog reda – Razmatranje i donošenje Odluke o kratkoročnom kreditnom zaduženju Općine Legrad.

Načlenik: to nam je za premoščivanje jaza za pretfinanciranje projekata za koje će nam država vratiti novce u budućnosti. Ovo nam je neka rezerva, da ne ostanemo bez sredstava.

	Pitanja po ovoj točki dnevnog reda nije bilo te predsjednica daje na glasovanje usvajanje Odluke o kratkoročnom kreditnom zaduženju Općine Legrad.

	Nakon glasovanja predsjednica konstatira da je Odluka o kratkoročnom kreditnom zaduženju Općine Legrad donesena JEDNOGLASNO sa 7 glasova „ZA“.

	Odluka je u prilogu zapisnika i njegov je sastavni dio.

Točka 4.

	Predsjednica otvara 4. točku dnevnog reda – Razmatranje i donošenje Zaključka o davanju suglasnosti MLD-usluge d.o.o. na izmjenu Cjenika dimnjačarskih usluga na području Općine Legrad.

Načelnik: glavni dimnjačar je dao otkaz, nemaju ljude.
I. Horvat: ja nemam to problem platiti, ali onda neka dođe i to napravi, jer većinom svoje usluge ne odradi kako treba.
K. Sabolić: imaju li vatrogasci obuku za čišćenje dimnjačara?
I. Horvat: nemaju. Ali svatko može položiti ispit i biti dimnjačar.
Načelnik: vatrogasci imaju drugu obvezu, da počiste dimnjak nakon njegovog zapaljenja.
I. Gerendaj: ako mi odbijemo, oni raskidaju koncesiju. U teoriji, to zapravo nije čišćenje, jer većinom ljudi nisu zadovoljni. Možda je pametnije da raskinemo ugovor, pa neka si svatko pozove dimnjačara kada hoće.
Načelnik: to ne može tako, može čistiti samo onaj koji ima koncesiju.
I. Horvat: u slučaju požara moraš imati potvrdu da ti je očistio dimnjak.
K. Sabolić: ako Općina ne potpiše ugovor, jel onda Općina odgovara kazneno.
I. Horvat: ako bude požar dimnjaka, nemamo koncesiju, onda on može tužiti Općinu jer nismo osigurali dimnjačarsku uslugu.
Načelnik: Lekom ima nove ljude, pitat ćemo nekoga ako je zainteresiran da ga školujemo za dimnjačara.

	Pitanja po ovoj točki dnevnog reda više nije bilo te predsjednica daje na glasovanje usvajanje Zaključka o davanju suglasnosti MLD-usluge d.o.o. na izmjenu Cjenika dimnjačarskih usluga na području Općine Legrad.

	Nakon glasovanja predsjednica konstatira da je Zaključak o davanju suglasnosti MLD-usluge d.o.o. na izmjenu Cjenika dimnjačarskih usluga na području Općine Legrad donesen JEDNOGLASNO sa 7 glasova „ZA“.

	Zaključak je u prilogu zapisnika i njegov je sastavni dio.

Točka 5.

	Predsjednica otvara 5. točku dnevnog reda – Razmatranje i donošenje Odluke o davanju zajma za predfinanciranje projekta prekogranične suradnje Kulturno umjetničkom društvu „Donji Vidovec“.	

Pitanja po ovoj točki dnevnog reda nije bilo te predsjednica daje na glasovanje usvajanje Odluke o davanju zajma za predfinanciranje projekta prekogranične suradnje Kulturno umjetničkom društvu „Donji Vidovec“.

	Nakon glasovanja predsjednica konstatira da je Odluka o davanju zajma za predfinanciranje projekta prekogranične suradnje Kulturno umjetničkom društvu „Donji Vidovec“ donesena JEDNOGLASNO sa 7 glasova „ZA“.

	Odluka je u prilogu zapisnika i njegov je sastavni dio.

Točka 6.

	Predsjednica otvara 6. točku dnevnog reda – Razmatranje i donošenje Pravilnika o načinu provođenja postupaka jednostavne nabave Općine Legrad.

Ana Valek pojašnjava koje su izmjene Zakona o javnoj nabavi, a koje se odnose na postupke jednostavne nabave.

Pitanja po ovoj točki dnevnog reda nije bilo te predsjednica daje na glasovanje usvajanje Pravilnika o načinu provođenja postupaka jednostavne nabave Općine Legrad.

	Nakon glasovanja predsjednica konstatira da je Pravilnik o načinu provođenja postupaka jednostavne nabave Općine Legrad donesen JEDNOGLASNO sa 7 glasova „ZA“.

	Pravilnik je u prilogu zapisnika i njegov je sastavni dio.

Točka 7.

	Predsjednica otvara 7. točku dnevnog reda – Razmatranje i donošenje Odluke o prihvaćanju ponude za kupnju nekretnine k.č.br. 4862/2, k.o. Legrad te razmatranje ostalih ponuda zaprimljenih u natječaju.

Ana Valek pojašnjava ostale ponude, koje su došle ispod početne cijene. Najtransparentnije je odbiti ponude kao ovakve i ponoviti natječaj u kojem ćemo smanjiti početnu cijenu za 30%.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o prihvaćanju ponude za kupnju nekretnine k.č.br. 4862/2, k.o. Legrad.

	Nakon glasovanja predsjednica konstatira da je Odluka o prihvaćanju ponude za kupnju nekretnine k.č.br. 4862/2, k.o. Legrad donesena sa 6 glasova „ZA“ i 1 glasom „SUZDRŽAN“.

	Odluka je u prilogu zapisnika i njegov je sastavni dio.

Točka 8.

	Predsjednica otvara 8. točku dnevnog reda – Razmatranje i donošenje Odluke o prodaji nekretnina u vlasništvu Općine Legrad.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o prodaji nekretnina u vlasništvu Općine Legrad.

	Nakon glasovanja predsjednica konstatira da je Odluka o prodaji nekretnina u vlasništvu Općine Legrad donesena JEDNOGLASNO sa 7 glasova „ZA“.

	Odluka je u prilogu zapisnika i njegov je sastavni dio.

Točka 9.

	Predsjednica otvara 9. točku dnevnog reda – Razmatranje i donošenje Odluke o prodaji neizgrađenog građevinskog zemljišta na TRC Šoderica.	

Pitanja po ovoj točki dnevnog reda nije bilo te predsjednica daje na glasovanje usvajanje Odluke o prodaji neizgrađenog građevinskog zemljišta na TRC Šoderica.

	Nakon glasovanja predsjednica konstatira da je Odluka o prodaji neizgrađenog građevinskog zemljišta na TRC Šoderica donesena JEDNOGLASNO sa 7 glasova „ZA“.

	Odluka je u prilogu zapisnika i njegov je sastavni dio.

Točka 10.

	Predsjednica otvara 10. točku dnevnog reda – Pitanja i prijedlozi.

I. Gabaj: čije su bile ove šume što se prodaju u Zablatju? 
Načelnik: treba pogledati povijesni izvadak na Gruntovnici.
M. Ružić: u Malom Otoku na groblju je žlijeb jako loše i prokišnjava.
Načelnik: tu smo nešto krpali, pogledat ćemo pa ćemo zamijeniti.
K. Turk: od Zablatja prema Kutnjaku na mostu je jedna tulavka potrgana.
Načelnik: Vedran je prijavio, naručeno je pa će se zamijeniti.

	Budući da se za raspravu više nitko nije javio, predsjednica se zahvaljuje prisutnima i zaključuje sjednicu Općinskog vijeća.

	Dovršeno u 20:14 sati.

	Zapisničar:                                                                                       Predsjednica:
         Ana Valek                                                                                        Kristina Turk

